Landupplýsingagátt er ætlað að vera einföld og þægileg veflausn til að skrá og deila upplýsingum um gagnasöfn sem tengjast landupplýsingum um Ísland . Þessi verkþáttur við innleiðingu INSPIRE tilskipunarinnar er eitt af fyrstu atriðunum sem uppfylla þarf samkvæmt tímasettri verkáætlun þar um . Þegar þetta er skrifað ( apríl 2016 ) eru skráningar í gáttina 129 frá um 20 stofnunum og sveitarfélögum . Hægt er að skrá inn lýsigögn með tvennum hætti : a ) færa lýsigögn beint inn úr ArcInfo , b ) slá lýsigögn handvirkt í innsláttarvalmynd búnaðarins . Innsláttarformið byggir á alþjóðlegum lýsigagnastöðlum og hefur það meðal annars verið þýtt á íslensku . Eftir yfirferð innfærðra gagna eru þau birt á netinu og gerð leitarbær . Leitarþátturinn er hins vegar enn veikur hlekkur í leit að upplýsingum í gáttinni . Ef slíkt verður raunin er mikilvægt að huga vel að betri möguleikum til leitar að völdu efni , auk þess að tryggja áðurnefnda möguleika á streymi lýsigagnafærslna inn og út úr kerfinu . Landupplýsingar eru flókið samspil margbreytilegra þátta sem ná til allra gerða , tegunda og efnisflokka landfræðilegra gagna . Þrátt fyrir að kominn sé nýr landrænn lýsigagnavefur á Íslandi þarf áfram að vera mögulegt að skoða efni Landlýsingar á netinu , enda viðheldur hin nýja Landupplýsingagátt ekki gagnasögu hinna ýmsu gagnasetta . Slíkar upplýsingar þarf hver stofnun hins vegar að halda utan um fyrir sín eigin gögn .